PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 24.11.1999

Nr.460


A V I Z 

asupra proiectului de Lege pentru aprobarea Ordonanţei Guvernului nr.60/1999 pentru ratificarea Acordului de împrumut dintre România, Banca Europeană 

de Investiţii şi Societatea Comercială de Transport cu Metroul Bucureşti – METROREX S.A. (fosta Regie Autonomă de Exploatare a Metroului 

Bucureşti – METROREX) privind finanţarea proiectului de modernizare 

a metroului din Bucureşti, semnat la Luxembourg şi Bucureşti la 8,

 şi respectiv, 9 iunie 1999. 

                         În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.60/1999 pentru ratificarea Acordului de împrumut dintre România, Banca Europeană de Investiţii şi Societatea Comercială de Transport cu Metroul Bucureşti – METROREX S.A. (fosta Regie Autonomă de Exploatare a Metroului Bucureşti – METROREX) privind finanţarea proiectului de modernizare a metroului din Bucureşti, semnat la Luxembourg şi Bucureşti la 8, şi respectiv, 9 iunie 1999, trimis cu adresa nr.460 din 16 noiembrie 1999, înregistrat sub nr.1005/XVIII/11 din 16 noiembrie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege menţionat mai sus, în şedinţa din 24 noiembrie 1999. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege.



În raport de obiectul şi conţinutul său, proiectul de lege face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Panoviciu Georgeta     

       consilier 

